google/wiki40b huggingface dataset:
चान्द्रायण

चान्द्रायण एक प्राचीन भारतीय तप, व्रत अथवा अनुष्ठान था। पाणिनि ने इस तप का निर्देश किया है (अष्टाध्यायी ५/१/७२)। धर्मसूत्रादि में इसकी प्रशंसा में कहा गया है कि यह सभी पापों के नाश में समर्थ है। जब किसी पाप का कोई प्रायश्चित नहीं मिलता, तब चांद्रायण व्रत ही वहाँ अनुष्ठेय है (करना चाहिये)।
चन्द्र की ह्रासवृद्धि के अनुसार चान्द्रायण का अनुष्ठान किया जाता है। इस तप के नामकरण का कारण भी यही है (याज्ञवल्क्य स्मृति ३/३२३ की मिताक्षरा टीका)। इस व्रत के दो भेद हैं - यवमध्य और पिपीलिकामध्य। यवमध्य में शुक्ल पक्ष की प्रतिपदा को एक ग्रास का आहार, द्वितीया को दो ग्रास का, इस प्रकार क्रमश: बढ़ाते हुए पूर्णमासी को १५ ग्रास का आहार विहित है। उसके बाद कृष्णपक्ष की प्रतिपदा को १४ ग्रास, द्वितीया को १३ ग्रास, इस प्रकर क्रमश: घटाकर चतुर्दशी को एक ग्रास और अमावस्या को पूर्ण उपवास इस व्रत में निर्दिष्ट है। अल्पाहार और बीच में अधिक आहार करने में यवाकृति के साथ इसका सादृश्य होने से इसका यह नाम पड़ा। पिपीलिकामध्य कृष्णपक्ष की प्रतिपदा को १४ ग्रास ओर क्रमश: घटाकर कृष्ण चतुर्दशी को एक ग्रास और अमावास्या में पूर्ण उपवास, उसके बाद शुल्क प्रतिपदा को एक ग्रास, द्वितीया को दो ग्रास, इस प्रकार बढ़ाकर पूर्णमासी का १५ ग्रास इस पद्धति में अवधि के आरंभ तथा अंत में अधिक आहार और मध्य में अल्पाहार होने के कारण इसका पिपीलिका नाम सार्थक है।
एक मत के अनुसार चांद्रायण के पाँच भेद हैं- यवमध्य, पिपीलिकामध्य, यतिचांद्रायण, सर्वतोमुख और शिशुचांद्रायण। चांद्रायण में जो ग्रास (अन्नमुष्टि) लिया जाता है, उसके परिमाण के विषय में भी मतभेद है। निबन्धग्रंथों में व्रत और प्रायश्चित्त के विवरण में चान्द्रायण का विशद विवरण द्रष्टव्य है।
चंद्रकांता कौल

चंद्रकांता कॉल (अंग्रेज़ी: Chandrakanta Kaul) ये चंद्रकांता अहीर के नाम से भी जानी जाती है, का जन्म २१ जनवरी १९८१ को हुआ था। चंद्रकांता जो कि एक पूर्व भारतीय महिला क्रिकेट खिलाड़ी है इन्होंने १९९५ से १९९९ तक भारतीय महिला क्रिकेट टीम के लिए ५ टेस्ट मैच खेले थे जबकि १९९३ से २००० तक इन्होंने ३३ एक दिवसीय अंतर्राष्ट्रीय मैच खेले थे।
चंद्रकांता कॉल भारतीय महिला क्रिकेट टीम के कप्तान भी रह चुकी है।
अनार्तव

अनार्तव (Amenorrhoea (BE), amenorrhea (AmE), या amenorrhœa,) उस दशा का नाम है जिसमें प्रजनन योग्य आयु वाली स्त्रियों को मासिक स्राव नहीं होता। यह दशा शारीरिक और मानसिक दोनों प्रकार के कारणों से उत्पन्न हो सकती है। अंत:स्रावी ग्रथियाँ तथा प्रजनन अंगों के विकार और अन्य शरीरिक रोग भी इस दशा को उत्पन्न कर सकते हैं। चिकित्सा से यह दशा सुधर सकती है, परंतु इसके लिए इस दशा के कारण का पूर्ण अन्वेषण आवश्यक है।
उर का तीसरा राजवंश

उर का तीसरा राजवंश और "नव-सुमेरियन साम्राज्य" 22 वीं से 21 वीं शताब्दी ईसा पूर्व (मध्य कालक्रम) में यूमेर शहर में स्थित सुमेरियन शासक राजवंश और एक अल्पकालिक क्षेत्रीय-राजनीतिक राज्य दोनों का उल्लेख करता है, जो कुछ इतिहासकार मानते हैं एक नवजात साम्राज्य था। उर के तीसरे राजवंश को आम तौर पर अवधि का अध्ययन करने वाले इतिहासकारों द्वारा उर तीतृया के रूप में संक्षिप्त किया जाता है।
उर का तीसरा राजवंश अंतिम सुमेरियन राजवंश था जो मेसोपोटामिया में प्रमुख शक्तिशाली था। यह अक्कदियन और गुटियन राजाओं द्वारा कई शताब्दियों के नियंत्रण के बाद शुरू हुआ। जिन्होंने इज़िन, लार्स और एश्न्नुना के शहरों को नियंत्रित किया और उत्तर में जाजिर को नियंत्रित किया था।
पतंजलि फूड एवं हर्बल पार्क

परिचय

इस पार्क का उद्देश्य लोगों को शुद्ध और स्वास्थ्यवर्धक उत्पाद उपलब्ध कराना और स्वदेशी का विकल्प देना है। इस पार्क का एक मुख्य उद्देश्य कृषि क्रान्ति भी है। 500 करोड़ रुपए की लागत वाली इस इकाई के लिए कच्‍चा माल पतंजलि की जैविक खेती विधि से ही प्राप्‍त होता है, रामदेव ने इसके लिए कुछ गांवों में किसानों को जैविक तरीके से खेती करने की प्रणाली सिखाने का कार्य किया है। 15000 से अधिक लोग प्रत्‍यक्ष-अप्रत्‍यक्ष तौर पर इस उत्‍पादन इकाई से रोजगार प्राप्‍त कर रहे हैं। भारत सरकार के खाद्य प्रसंस्करण उद्योग मंत्रालय के सहयोग से कार्य प्रगति पर है।

पतंजलि फूड एवं हर्बल पार्क से जुड़ा विवाद

पतंजलि फूड एवं हर्बल पार्क से कई तरह के विवाद भी जुड़े रहे हैं। हाल ही में स्थानीय ट्रक ऑपरेटर्स एसोसिएशन के पदाधिकारियों और पार्क के सुरक्षाकर्मियों के बीच हिंसक संघर्ष भी हुआ था। मामले के संबंध में पूछताछ के लिए पुलिस ने बाबा रामदेव के भाई रामभरत सहित दो व्यक्तियों को हिरासत में भी लिया था। इसी हिंसक झड़प के कारण पतंजलि फूड एवं हर्बल पार्क की सुरक्षा अब केंद्रीय औद्योगिक सुरक्षा बल (सीआईएसएफ) के हवाले कर दी गई है।

विदेशों में फूड एवं हर्बल पार्क बनाने की योजना

भारत के अलावा विदेशों में भी ऐसे पार्क का निर्माण करने की योजना है। इस कड़ी में पहले नेपाल में ऐसे पार्क निर्माण के बारे में रामदेव के सहयोगी बालकृष्ण ने कहा है कि इसके लिए नेपाल सरकार जमीन उपलब्ध कराएगी। बाबा रामदेव ने अपने सहयोगी आचार्य बालकृष्ण के साथ मिलकर एक दशक पहले फूड एवं हर्बल पार्क की नींव रखी थी। पतंजलि उत्पाद की मांग बढ़ाने और विदेशी कंपनियों को शिकस्त देने के लिए हाल ही में बाबा रामदेव ने हरिद्वार स्थित अपने फूड एवं हर्बल पार्क के सामने एक नया आउटलेट काउंटर खोला है, जिसमें स्थानीय लोगों के साथ-साथ देश-विदेश से आने वाले लोगों को भी दस फीसदी तक छूट दी जाएगी।

झारखंड में बनेंगे तीन मेगा फूड पार्क

झारखंड के मुख्यमंत्री रघुवर दास ने यह घोषणा की है, राज्य में जल्द ही तीन मेगा फूड हर्बल पार्क खोले जाएंगे। इन मेगा फूड पार्क के जरिये किसानों को उत्पाद का बेहतर दाम दिलाकर उनके जीवन स्तर को बेहतर बनाना होगा। हाल ही में केंद्रीय खाद्य प्रसंस्‍करण उद्योग मंत्री श्रीमती हरसिमरत कौर बादल ने रांची जिले के गेटलसूद गांव में इस पार्क का उद्घाटन किया। इसी क्रम को आगे बढ़ाते हुए पंजाब के लुधियाना में भी पतंजलि फूड एंड हर्बल पार्क खोलने की तैयारी में हैं। उतराखंड की तर्ज पर ही बाबा रामदेव अब उत्तर प्रदेश में भी पतंजलि योगपीठ, आचार्यकुलम, मेगा फूड पार्क बनाएँगे।

भावी योजना

बाबा रामदेव धीरे-धीरे पूरे भारत में पतंजलि फूड हर्बल पार्क कई इकाइयां स्थापित करने के लिए अग्रसर है। महाराष्ट्र सरकार ने हाल ही में बाबा रामदेव को पतंजलि फूड पार्क स्थापति करने के लिए 200 एकड़ जमीन आवंटित करने पर सहमति दी है। महाराष्ट्र सरकार ने अहम फैसला लेते हुए बाबा रामदेव को तीन अलग-अलग जगह पर 600 एकड़ जमीन देने का निर्णय किया है। और आगे बाबाजी की योजना है कि राजस्थान के सरदारशहर कस्बे में प्लांट लगाना है  पतंजलि आयुर्वेद दिल्ली के करीब यमुना एक्सप्रेस- वे के पास उत्तरप्रदेश के क्षेत्र में प्लांट लगाने की योजना बना रही है। पतंजलि आयुर्वेद के अधिकारियों की प्रथम चरण की चर्चा यमुना एक्सप्रेस वे औद्योगिक प्राधिकरण से की गई है। प्लांट लगाने हेतु आवश्यकता के अनुसार करीब 200 एकड़ जमीन क्रय करने की प्रोसेस भी प्रारंभ कर दी गई है।
१५१४ ईसा पूर्व

१५१४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५१४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हंसराम पहलवान

जीवन वृताँत

हंसराम ने गुडगाँव के राजकिय वरिष्ठ माध्यमिक विधालय से सन १९५० में दसवी की परीक्षा पंजाब विश्वविध्यालय से पास की। क्योंकि उस समय गाँव में प्राथमिक स्कूल था। इनके भाई हरिचंद वर्मा अपने समय के मशहूर कब्बडी खिलाडी थे। जब गाँव के एक लड़के ने हंसराम को पिटा तो इन्होने अपने भाई के कहने पर गाँव के कृषण मंदिर अखाडा में जाना शुरू कर दिया। वहां बृजलाल गाँव के लडको को कुश्ती सिखाते थे। वर्ष 1950 में इन्हे पोस्ट एंड टेलीग्राफ विभाग (भारतीय डाक सेवा) दिल्ली में विदेशी विभाग में एक खजांची के रूप में अपनी नोकरी की शुरुआत की।

गुरु हनुमान से पर्शिक्षण

उसी समय इन्होने दिल्ली के हनुमान अखाडा से गुरु हनुमान के सानिध्य में कुश्ती के गुर सिखने शुरू कर दिए। गुरु हनुमान ने अपने पर्शिक्षण से हमेशा देश के लिए होनहार खिलाडी तैयार किये हैं। गुरु हनुमान के योगदान से भारतीय कुश्ती हमेशा ही आगे अगर्सर हुयी है। गुरु हनुमान के पर्शिक्षण से इन्होने भारतीय डाक तार विभाग के सभी पहलवानो को हराया. विभाग के प्रसिध पहलवान श्री सोहन लाल (पश्चिम बंगाल पहलवान) को इन्होने ही हराया था। राष्ट्रीय राजधानी क्षेत्र में होने वाले सभी कुश्ती दंगलो में उन्होंने सभी पहलवानों को चित किया हुआ था।

डॉक्टरो द्वारा कुश्ती छुड़वाना

१९७२ में इनको किसी अज्ञात बीमारी के चलते खून की उलिटया लग गयी। परिणामस्वरूप इनको कई महीने कमजोरी के कारण बिस्तर पर रहना पड़ा! जिसके कारण डॉक्टरों ने इनको कुश्ती खेलने से मना कर दिया था।

शाकाहारी

यह स्वयम शाकाहारी थे और पहलवानों को भी शाकाहारी होने की प्रेरणा देते थे। पहलवानी के दिनों में ये रोज बादाम, देशी घी और दूध का सेवन करते थे। कसरत के लिए ये रोजाना २००० दंड बैठक रोजाना लगते थे।

दोबारा दंगल में उतरना

इसके बाद सन १९८७ में जब वे कुश्ती को अलविदा कह चुके थे तो गाँव में दिल्ली के बरवाला गांव के से आये पहलवान के ललकारने पर दोबारा दंगल में उतर गए थे। कोई भी उसकी चुनोती स्वीकार नहीं कर रहा था। तब हंसराम जी ने ५२ साल की उम्र में उस पहलवान को धुल चटाई. उनकी इसी ताकत और कुश्ती के प्रेम के चलते पूरे गुडगाँव के आस - पास के गाँव में लोग आज भी उनका नाम आदर के साथ लेते हैं।
== गाँव के बच्चो को पर्शिक्षण == इन्होने गुडगाँव के कुछ मशहूर पहलवानों को पर्शिक्षित भी किया। इनमे धीरज पहलवान को वो खुद गुरु हनुमान के अखाड़े में छोड़ कर आये थे जो बाद में रेलवे के मशहूर पहलवान बने और १९९४ के सैफ खेलो में स्वर्ण पदक जीता। ये जिला स्तर पर गुडगाँव के कबड्डी टीम में भी शामिल रहे हैं।

मृत्यु

सन १९९४ में एक ट्रक दुर्घटना में इनकी मृत्यु हो गयी।
सिवाना विधानसभा क्षेत्र (राजस्थान)

'सिवाना विधानसभा क्षेत्र राजस्थान का एक विधानसभा क्षेत्र है।
झाल

झाल एक जाट गोत्र है।
विश्व में इस्लाम धर्म

मूल्यवर्ग

ऐतिहासिक रूप से, इस्लाम को तीन प्रमुख धार्मिक संप्रदाय में विभाजित किया गया था जिसे अच्छी तरह से सुन्नी, ख्वारज और शिया के रूप में जाना जाता था आधुनिक युग में, सुन्नी कुल मुस्लिम आबादी का 70% से अधिक है, जबकि शिया 25% से अधिक है।
मौजूदा समूह में यमन के जयादी शिया शामिल है, जिनकी आबादी विश्व की मुस्लिम आबादी का लगभग 0.5% है पाकिस्तान,
यूरोप, उत्तरी अमेरिका, सुदूर में महत्वपूर्ण
आबादी हैं, इस्लाम धर्म में सुन्नी और शिया इन दो मुख्य समप्रदायो से अलग अनेक समप्रदायें है। लेकिन सबसे बड़ी मुस्लिम आबादी इंडोनेशिया में है, जो दुनिया के मुसलमानों के 12.7% घर है, उसके बाद पाकिस्तान ( 11.0% ) और भारत ( 10.9% ) है। लगभग 20% मुस्लिम अरब देशों में रहते हैं। मध्य पूर्व में, तुर्की, पाकिस्तान और ईरान गैर-अरब देशों में सबसे बड़ा मुस्लिम बहुमत वाले देश हैं; अफ्रीका, मिस्र और नाइजीरिया में सबसे अधिक आबादी वाले मुस्लिम समुदाय है।
मंड

मंड (स्टार्च) कैस # 9005-25-8, रासायनिक सूत्र (C₆H₁₀O₅)n, एक पॉली सैकेराइडकार्बोहाइड्रेट है, जिसका निर्माण ग्लूकोज मोनोसैकेराइड की इकाइयों की एक बड़ी संख्या के आपस में ग्लाइकोसिडिक बंधों द्वारा जुड़ने के कारण होता है। यह सिर्फ पादपों में पाया जाता है। सभी पादपों के बीजों और फलियों मे मंड अमाइलोज या अमाइलोपेप्सिन के रूप मे उपस्थित होता है। मंड मे पादप की प्रकृति के अनुसार, आमतौर पर 20 से 25 प्रतिशत अमाइलोज और 75 से 80 प्रतिशत अमाइलोपेप्सिन उपस्थित होता हैं। इसे आम भाषा मे मांड (जैसे चावल का मांड) कहा जाता है। जब इसका उपयोग कपडोँ पर किया जाता है तब यह कलफ कहलाता है।

मंड भोजन में

मंड के कुछ अच्छे खाद्य स्रोतों मे अनाज, चावल, आलू, मटर और सेम हैं। खाना पकाने में मंड का उपयोग शोरबे को गाढा़ करने मे किया जाता है। यह एक बेस्वाद और गंध रहित सफेद पाउडर के रूप मे उपलब्ध होता है।

कलफ / पराग

मंड का एक प्रकार कलफ क
द जेनेसिस ऑफ साउथ एशियन न्यूक्लियर डिटरेन्स पाकिस्तान्स परस्पेक्टिव

पाकिस्तान के रणनीतिक योजना प्रखंड में शस्त्र नियंत्रण और निशस्त्रीकरण के पूर्व निदेशक ब्रिगेडियर नईम अहमद सालिक द्वारा लिखी गई इस पुस्तक का प्रकाशन 2009 में हुआ। उन्होंने इसमें दावा किया है कि पाकिस्तान द्वारा परमाणु बम के परीक्षण का उद्देश्य दक्षिण एशिया में एक बार फिर से सामरिक संतुलन को बहाल करना था। उन्होंने इसमें इसका भी खुलासा किया है कि देश के तत्कालीन वित्त मंत्री सरताज अजीज ने परमाणु बम के परीक्षण का विरोध किया था।
पादप अनुवांशिकी

पौधों के सम्बन्ध में अनुवांशिकी को पादप अनुवांशिकी कहा जाता है। इसके उपयोग से अधिक उपज वाले बीजों का निर्माण हो पाया है।
रॉर्शोक परीक्षण

रॉर्शो परीक्षण (अंग्रेजी: Rorschach test, जर्मन उच्चारण: [ʁoːɐʃax]), जिसे रॉर्शोक स्याही का धब्बा परीक्षण, रॉर्शो तकनीक, या सिर्फ स्याही का धब्बा परीक्षण के नाम से भी जाना जाता है, एक मनोवैज्ञानिक परीक्षण है जिसमें किसी विषय (व्यक्ति) की विभिन्न स्याही का धब्बों से संबंधित धारणाओं को दर्ज कर मनोवैज्ञानिक व्याख्याओं या वैज्ञानिक रूप से व्युत्पन्न जटिल एल्गोरिदम या फिर दोनों का उपयोग कर विश्लेषण किया जाता है। 
कुछ मनोवैज्ञानिक इस परीक्षण का प्रयोग कर किसी व्यक्ति की व्यक्तित्व विशेषताओं और भावनात्मक कार्यविधि की जांच करते हैं। इसका प्रयोग किसी अंतर्निहित सोच संबंधी विकार का पता लगाने के किया जाता है, विशेषकर उन मामलों में, जहां रोगी खुले तौर पर अपनी सोच का वर्णन करने में अनिच्छुक होते हैं। इस परीक्षण का नाम इसके सर्जक, स्विस मनोवैज्ञानिक हरमन रॉर्शोक के नाम पर रखा गया है।
विजयगढ़ देहात गाँव, कोइल (अलीगढ़)

भूगोल

== जनसांख्यिकी ==vijaygarh had a population of about 15257.

यातायात

सासनी से विजयगद दुरी १५किलोम बस द्वआरा और अकराबाद से विजयगद ११ किलोमी बस द्वारा,
गोपी से विजयगढ़ दुरी 11 किलोमीटर in vijaygarh transport facility are available by buses and autos and many more.

आदर्श स्थल

गम्भिरा देवि मन्दिर्, राधा क्रशन मन्दिर् , माँ सिदेश्वरी तलवार मंदिर, हनुमान वाटिका।,
मावकिर्वाट

मवक्यर्वत भारतीय राज्य मेघालय के दक्षिण पश्चिम खासी हिल्स जिले का मुख्यालय है। दक्षिण पश्चिम खासी हिल्स जिला पश्चिम खासी हिल्स जिले से 3 अगस्त 2012 को अलग हुआ।
वासुदेव कालकुंते आत्रेय

वासुदेव कालकुंते आत्रेय  को सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। ये दिल्ली राज्य से हैं।
हामिद अकबायिर

हामिद अकबायिर (10 मई 1959 को फ्राक, तुनकेली प्रांत , तुर्की में जन्म) एक जर्मन राजनेता और वामपंथी उत्तरी राइन-वेस्टफेलिया की सदस्य है, जो जर्मनी की वामपंथी पार्टी की एक राज्य अध्याय है। 
हामिद अकबायर 1972 से जर्मनी में रह रही हैं और 1977 में अपना फचाबितुर (एक प्रकार का अबितुर जो फचोहचूचले के लिए छात्रों को तैयार करता है) पूरा किया। 1980 में उन्होंने केमिकल टेक्नीशियन के रूप में स्नातक की उपाधि प्राप्त की, और तब से, उन्होंने कोलोन विश्वविद्यालय में जैव रसायन संस्थान के लिए काम किया। 
वह 1993 से 1997 तक एलायंस '90/द ग्रीन्स की सदस्य थीं, और 1998 में वह डेमोक्रेटिक सोशलिज्म (पीडीएस) की पार्टी में शामिल हो गईं।  1998 से 2004 तक वह कोलोन शहर की विदेशी सलाहकार बोर्ड की थी।  2007 में वह उत्तरी राइन-वेस्टफेलिया में लेफ्ट के लिए राज्य सरकार की सदस्य बन गई। 
2010 के उत्तर राइन-वेस्टफेलिया चुनाव के दौरा, वह हेगन के एक स्थानीय चुनावी जिले में वामपंथियों के उम्मीदवार के रूप में  खड़ी हुई, और चुनाव के परिणामस्वरूप, उन्होंने पार्टी सूची के भाग के रूप में राज्य की संसद में प्रवेश किया। उनकी राजनीतिक प्राथमिकताओं में महिलाओं की समानता, पर्यावरण संरक्षण और शांति का संबंध था।  2012 के चुनाव में उनकी पार्टी ने कोई सीट नहीं जीती थी। 
हामिद अकबायिर जर्मनी में कुर्दिश संगठन येककोम की अध्यक्ष हैं।
ऑस्ट्रिया क्रिकेट टीम

ऑस्ट्रिया क्रिकेट टीम
नरदेव विद्यालंकार

पंडित नरदेव विद्यालंकार (1915-) दक्षिण अफ्रीका में हिन्दी के प्रचारक-प्रसारक थे। उन्होने ५० वर्ष से अधिक समय तक हिन्दी की अनन्य सेवा की तथा २७ वर्षों तक अफ्रीका हिन्दी शिक्षा संघ के अध्यक्ष रहे।
हिंदी शिक्षा संघ की स्थापना से पूर्व, दक्षिण अफ्रीका में हिंदी के प्रचार–प्रसार का कार्य मुख्य रूप से सामुदायिक संस्थाओं की थी। 1860 में गिरमिटिया मज़दूरों के आगमन के समय से धार्मिक और सांस्कृतिक कार्यक्रम इस प्रयोजन के लिए उपयोगी और अनौपचारिक मंच प्रदान करते थे। यद्यपि ये प्रवासी भोजपुरी का प्रयोग करते थे, परंतु उनकी हार्दिक इच्छा थी कि वे मानक हिंदी (खड़ी बोली) का प्रयोग करें। अत: अपने धर्म, परंपरा और संस्कृति के संरक्षण के लिए और हिंदी भाषा के प्रचार-प्रसार के लिए धार्मिक और सांस्कृतिक संस्थाओं और व्यक्तियों द्वारा सुनियोजित प्रयास की आवश्यकता सबको महसूस होती रहती थी।
सदी के प्रारंभ में हिंदी के प्रचार–प्रसार में महत्वपूर्ण योगदान करने वालों में भारत से आए प्रवासी संन्यासी स्वामी शंकरानंद थे। उसके पश्चात एक बंधुआ मजदूर के पुत्र भवानी दयाल का नाम आता है, जिन्होंने नैटाल और ट्रांसवाल में स्थानीय संस्थाओं का सहयोग प्राप्त किया और उन्हें देश भर में हिंदी भाषा के प्रचार के लिए प्रोत्साहित किया।
पतंगराव कदम

प्रारंभिक जीवन

पतंगराव कदम का जन्म महाराष्ट्र के सांगली जिले में हुआ। कदम ने भारती विद्यापीठ की स्थापना की जिसके अंदर १८० अलग अलग प्रशालाये शामिल है।
वडकुनाथन मन्दिर

परिचय

त्रिश्शूर एक खूबसूरत प्राचीन शहर और केरल की सांस्कृतिक राजधानी है। भूतपूर्व कोचिन रियासत के महाराजा राम वर्मा (९ वां) (शक्तन तम्बुरान) (1790 – 1805) के समय त्रिश्शूर ही रियासत की राजधानि भी रही। नगर के मध्य में ही 9 एकड में फैला ऊंचे परकोटे वाला एक विशाल शिव मंदिर है जिसे वडकुनाथन कहते हैं। वडकुनाथन से तात्पर्य “उत्तर के नाथ” से है जो 'केदारनाथ' ही हो सकता है। प्राचीन साहित्य में इस बात का उल्लेख मिलता है कि इस मन्दिर में आदि शंकराचार्य के माता पिता ने संतान प्राप्ति के लिए अनुष्ठान किये थे। एक और सबंध भी है। यहाँ आदि शंकराचार्य की तथाकथित समाधि भी बनी है और उसके साथ एक छोटा सा मंदिर जिसमे उनकी मूर्ति भी स्थापित है। उल्लेखनीय है कि आदि शंकराचार्य की एक समाधि केदारनाथ मंदिर के पीछे भी है। वडकुनाथन के इस मंदिर के चारों तरफ 60 एकड में फैला घना सागौन का जंगल था जिसे शक्तन तम्बुरान ने कटवा कर लगभग ३ किलोमीटर गोल सडक का निर्माण करवाया था। यही आज का स्वराज राउंड है। किसी विलिचपाड (बैगा) के यह कह कर प्रतिरोध किये जाने पर कि ये जंगल तो शिव जी की जटाएं हैं, उस राजा ने अपने ही हाथ से उस बैगे का सर काट दिया था। इसी मंदिर के बाहर अप्रेल/मई में पूरम नामका उत्सव होता है जिसे देखने विदेशियों सहित लाखों लोग आते हैं।
वर्ण विभाग

हिन्दी भाषा में प्रयुक्त सबसे छोटी इकाई वर्ण कहलाती है। जैसे-अ, आ, इ, ई, उ, ऊ, क्, ख् आदि।

मात्राएँ

स्वरों के बदले हुए स्वरूप को मात्रा कहते हैं स्वरों की मात्राएँ निम्नलिखित हैं:
स्वर मात्राएँ शब्द
अ × कम
आ ा काम
इ ि किसलय
ई ी खीर
उ ु गुलाब
ऊ ू भूल
ऋ ृ तृण
ए े केश
ऐ ै है
ओ ो चोर
औ ौ चौखट
अ वर्ण (स्वर) की कोई मात्रा नहीं होती। व्यंजनों का अपना स्वरूप निम्नलिखित हैं:
क् च् छ् ज् झ् त् थ् ध् आदि।
अ लगने पर व्यंजनों के नीचे का (हल) चिह्न हट जाता है। तब ये इस प्रकार लिखे जाते हैं:
क च छ ज झ त थ ध आदि।

अंतःस्थ

ये निम्नलिखित चार हैं:
य् र् ल् व्

ऊष्म

ये निम्नलिखित चार हैं-
श् ष् स् ह्

सयुंक्त व्यंजन

वैसे तो जहाँ भी दो अथवा दो से अधिक व्यंजन मिल जाते हैं वे संयुक्त व्यंजन कहलाते हैं, किन्तु देवनागरी लिपि में संयोग के बाद रूप-परिवर्तन हो जाने के कारण इन तीन को गिनाया गया है। ये दो-दो व्यंजनों से मिलकर बने हैं। जैसे-क्ष=क्+ष अक्षर, ज्ञ=ज्+ञ ज्ञान, त्र=त्+र नक्षत्र कुछ लोग क्ष् त्र् और ज्ञ को भी हिन्दी वर्णमाला में गिनते हैं, पर ये संयुक्त व्यंजन हैं। अतः इन्हें वर्णमाला में गिनना उचित प्रतीत नहीं होता।

अनुस्वार

इसका प्रयोग पंचम वर्ण के स्थान पर होता है। इसका चिन्ह (ं) है। जैसे- सम्भव=संभव, सञ्जय=संजय, गङ्गा =गंगा।

विसर्ग

इसका उच्चारण ह् के समान होता है। इसका चिह्न (ः) है। जैसे-अतः, प्रातः।

चंद्रबिंदु

जब किसी स्वर का उच्चारण नासिका और मुख दोनों से किया जाता है तब उसके ऊपर चंद्रबिंदु (ँ) लगा दिया जाता है।
यह अनुनासिक कहलाता है। जैसे-हँसना, आँख। हिन्दी वर्णमाला में ११ स्वर तथा ३३ व्यंजन गिनाए जाते हैं, परन्तु 
इनमें गृहित वर्ण(चार) ड़्, ढ़् अं तथा अः जोड़ने पर हिन्दी के वर्णों की कुल संख्या ४८ हो जाती है।

हलंत

जब कभी व्यंजन का प्रयोग स्वर से रहित किया जाता है तब उसके नीचे एक तिरछी रेखा (्) लगा दी जाती है। यह रेखा हल कहलाती है। हलयुक्त व्यंजन हलंत वर्ण कहलाता है। जैसे- वन्

वर्णों के उच्चारण-स्थान

मुख के जिस भाग से जिस वर्ण का उच्चारण होता है उसे उस वर्ण का उच्चारण स्थान कहते हैं।
शेइख वक्कास अकरम

शेइख वक्कास अकरम एक राजनीतिज्ञ है पाकिस्तान के राष्ट्रीय विधानसभा में | वह NA-89 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मिथुन (संगीतकार)

प्रारम्भिक जीवन

मिथुन का जन्म संगीतकारों के परिवार में हुआ था। उनके दादाजी, पण्डित रामप्रसाद शर्मा प्रसिद्ध संगीत-शिक्षक थे, जिन्होंने कई गायक-संगीतकारों को प्रशिक्षण दिया था। उनके पिता, नरेश शर्मा प्रसिद्ध धवनि-व्यस्थक थे, और उन्होंने लगभग २०० फिल्मों में काम किया था। इन सब के अतिरिक्त उनके चाचा, प्यारेलाल रामप्रसाद शर्मा लक्ष्मीकांत-प्यारेलाल जोड़ी में एक थे।
सात वर्ष की आयु से ही मिथुन अपने पिता के साथ रिकॉर्डिंग स्टूडियो जाने लगे थे। ११ वर्ष की उम्र में उन्होंने संगीत सीखना प्रारम्भ किया। क्योंकि उनके पिता अक्सर अपने कामों में व्यस्त रहते थे, इसलिए वह मिथुन को शुरू से ही अपनी पहचान के लोगों के पास संगीत सीखने के लिए भेजने लगे थे। व्यस्त रहने के बाद भी वह हमेशा मिथुन की बनाई हुई धुनों को सुनते, और उनकी समीक्षा भी करते रहते थे।

कार्यक्षेत्र

मिथुन ने अपने कैरियर की शुरुआत २००५ में पुनर्निर्मित गीतों से की; ज़हर फ़िल्म में "वो लम्हे" और कलयुग फ़िल्म का "आदत"। दोनों ही गीत जल बैंड की पिछली एल्बमों से थे, और आतिफ असलम द्वारा गाये गए थे। २००६ में मिथुन के एक मित्र ने उनके नाम की सिफारिश फ़िल्म निर्देशक ओनिर के पास की, जो उस समय अपनी आगामी फिल्म बस एक पल के लिए एक इलेक्ट्रो आधारित गीत चाहते थे। मिथुन ने फ़िल्म का शीर्षक गीत बनाया, जो उनका पहला स्वनिर्मित गीत था, हालांकि यहां भी उन्हें सफलता आतिफ असलम द्वारा गाये गए गीत "तेरे बिन" से ही मिली। इस फिल्म के लिए उन्हें उनका पहला स्टारडस्ट पुरस्कार भी मिला। इसके बाद मिथुन ने २००७ में अनवर फ़िल्म के लिए गीत बनाए, जिन्हें भी काफी पसंद किया गया। इसके बाद उन्होंने लम्हा, द ट्रैन और ३जी जैसी कुछ फिल्मों में संगीत दिया। ये सभी फिल्मे बॉक्स आफिस पर तो कुछ खास नहीं चल पाई, परंतु मिथुन के संगीत को सकारात्मक प्रतिक्रियाएं मिली।
मिथुन ने कुछ गैर-फ़िल्म एल्बमों में भी अतिथि संगीतकार के तौर पर संगीत दिया। उनके बनाये गीतों में आतिफ असलम की एल्बम दूरी का गीत "कुछ इस तरह", और अभिजीत सावंत की एल्बम जुनून का गीत "एक शख्स" प्रमुख हैं। इसके बाद उन्होंने २००९ में टी-सीरीज़ के लेबल तले अपनी पहली एल्बम, तू ही मेरे रब की तरह है, रिलीस की। इस एल्बम के गीत बनाने के लिए मिथुन यूनाइटेड किंगडम की यात्रा पर भी गए थे, जहां उन्होंने फिलहारमोनिक ऑर्केस्ट्रा के संगीतकारों के साथ काम किया। इसके अतिरिक्त उन्होंने मलेशियाई फ़िल्म दिवा में भी संगीत दिया, जहां उन्होंने आर&बी गायिका निंग बैजूरा के साथ काम किया।
२०१३ में मिथुन को फिल्म आशिकी २ के गीत "तुम ही हो" के लिए व्यापक प्रसिद्धि मिली। इस गीत के लिए उन्हें उस वर्ष सर्वश्रेष्ठ संगीतकार के फिल्मफेयर, आइफा, जीआईएमए, ज़ी सिने और मिर्ची म्यूजिक समेत कई पुरस्कार प्राप्त हुए। इसके बाद यारियां तथा सम्राट & कं इत्यादि फिल्मों में एक-दो गीत बनाने के बाद मिथुन ने २०१४ की फिल्म एक विलन में संगीत दिया, जिसमें उनके बनाये तीनों गीत; "बंजारा", "जरुरत" और "हमदर्द" सफल रहे। इसके बाद मिथुन ने फिर कई फिल्मों में अतिथि-संगीतकार के तौर पर एक-दो गीत बनाये, जिनमें अलोन का आवारा, हमारी अधूरी कहानी का हमनवा, लवशुदा का मर जाएँ, और की & का का "जी हज़ूरी" प्रमुख रहे। २०१५ में ही मिथुन ने फिल्म आल इस वेल के लिए १९८९ की फिल्म क़यामत से क़यामत तक के गीत "ऐ मेरे हमसफ़र" को पुनः बनाया, जिसे उन्होंने स्वयं ही गाया था।
२०१६ में मिथुन ने ट्रैफिक और शिवाय फिल्मों में काम किया, जो काफी समय बाद आयी उनकी एकल एल्बमें थी। इसके बाद मिथुन ने २०१७ में हाफ गर्लफ्रेंड, शब् और अक्सर २ फिल्मों में संगीत दिया।
करप्शन इन इंडिया

यह पूर्व मुख्य सतर्कता आयुक्त एन. विट्ठल द्वारा लिखी गयी पुस्तक है।
महापद्मनंद

महापद्मनंद प्राचीन भारत के वीर पराक्रमी नाई क्षत्रीय सम्राट थे। जिन्होंने मगध के सर्वाधिक शक्तिशाली साम्राज्य नंद वंश की स्थापना की थी। 364 ईसवी पूर्व में महापद्मनंद ने कालाशोक के बाद शासक हुई और नंद वंश की स्थापना की इन्हें महापदम पति कहा जाता था इसका अर्थ यह भारत के राजा और अपारसेना का स्वामी महाबोधि वंश के अनुसार इस राजा का नाम उग्रसेन था जिसने भारत जैसे विस्तृत सांस्कृतिक राजनैतिक बौद्धिक एवं दार्शनिक धरातल पर तत्कालीन समाज के सर्वाधिक परिश्रमी और उपेक्षित लोगों के जीवन यापन पद्धति को परिवर्तित कर दिया और उनको आत्मसम्मान के उचित स्थान पर लाकर आसीन किया प्रकाश पवन ऊर्जा नक्षत्र स्रोत महापद्मनंद विश्व इतिहास में कुशल साम्राज्य निर्माता प्रशासक तथा राजनीति की के नाम से आज भी पसंद है आज भी उनका नाम बड़े गर्व सम्मान के साथ लिया जाता है उन्होंने भारतीय भूमि और जनमानस को एक सूत्र में पिरोकर सम्मान की पराकाष्ठा पर पहुंचाया इन की राजधानी पाटलिपुत्र थी
क्रस्नोयार्स्क क्राय

क्रस्नोयार्स्क क्राय (रूसी: Забайкальский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी २८,२८,१८७ थी। इस क्राय का क्षेत्रफल २३,३९,७०० वर्ग किलोमीटर है, जो कि पूरे रूस का १३% है। उत्तर में यह क्राय आर्कटिक महासागर से तटवर्ती है। इसकी राजधानी क्रस्नोयार्स्क शहर है।